[{"text_idx": "#000000", "text": "Hoffem ddefnyddio cwcis i wirio sut rydych yn defnyddio\u2019r wefan a sut mae ein hysbysebu\u2019n gweithio \u2013 darganfyddwch pam rydym yn defnyddio cwcis"}, {"text_idx": "#000003", "text": "Gall mynd i mewn i fyd gwaith a chwilio am eich swydd gyntaf fod yn frawychus, yn enwedig mewn marchnad swyddi sy\u2019n gynyddol gystadleuol. Rhowch y blaen i chi\u2019ch hun a helpwch eich CV i sefyll allan o\u2019r dorf trwy ychwanegu at eich sgiliau proffesiynol gyda chwrs o wefan The Skills Toolkit."}, {"text_idx": "#000004", "text": "Mae\u2019r Skills Toolkit yn blatfform dysgu ar-lein sy\u2019n rhoi mynediad am ddim i chi i fwy na saith deg o gyrsiau digidol, rhifedd a pharodrwydd gwaith o ansawdd uchel i\u2019ch helpu adeiladu\u2019r sgiliau sydd eu hangen arnoch i gryfhau\u2019ch CV a rhoi hwb i\u2019ch rhagolygon gyrfa. Dyma\u2019r sgiliau y mae cyflogwyr yn gofyn amdanynt fwyaf, felly gall datblygu eich un chi eich helpu i symud ymlaen yn eich gyrfa.\nP\u2019un a ydych dim ond yn edrych am adfywio cyflym neu eisiau dysgu rhywbeth hollol newydd, mae yna ystod eang o gyrsiau gan brif ddarparwyr fel Google, Microsoft, LinkedIn, Amazon, a\u2019r Brifysgol Agored \u2013 mae rhywbeth i bawb."}, {"text_idx": "#000006", "text": "Gwnewch argraff ar eich darpar gyflogwr gyda\u2019ch sgiliau trefnu trwy ddysgu sut i gael y gorau o Microsoft Outlook. Mae mynd i\u2019r afael ag Outlook yn sgil hanfodol wrth fynd i mewn i\u2019r gweithle, felly p\u2019un a yw\u2019n dysgu sut i reoli dyddiaduron lluosog neu drefnu galwadau ti\u0302m, gall datblygu\u2019r sgiliau hanfodol hyn eich helpu i symud ymlaen ar eich diwrnod cyntaf a rhoi mwy o amser i chi ddysgu sgiliau newydd eraill yn y swydd."}, {"text_idx": "#000007", "text": "Mae\u2019r cwrs Cyflwyniad i Gyllid yn archwilio offer dadansoddol hanfodol ac adroddiadau ariannol a ddefnyddir yn y gweithle, gan eich helpu i ddeall hanfodion mantolenni, rhagolygon llif arian a reoli cyllidebau \u2013 sy\u2019n ddelfrydol ar gyfer paratoi eich hun ar gyfer y byd gwaith."}, {"text_idx": "#000008", "text": "O fusnesau cychwynnol i gewri technoleg, mae\u2019r gofyn yn fawr am sgiliau codio gan gyflogwyr a gallant agor ystod gyffrous o gyfleoedd gyrfa. Gyda saith cwrs codio i ddewis ohonynt, gallwch ddysgu ystod o wahanol ieithoedd codio, gan gynnwys Python a HTML, neu ddysgu codio ar gyfer dadansoddi data, adeiladu gwefannau neu ddatblygu gemau fideo."}, {"text_idx": "#000009", "text": "Gall cyflenwi cyflwyniadau neu leisio\u2019ch syniadau mewn cyfarfodydd fod yn brofiad brawychus. Rhowch hwb i\u2019ch hyder a datblygwch dechnegau i wella\u2019ch sgiliau cyflwyno gyda\u2019r cwrs Cyflwyno gydag Effaith. O ddysgu sut i drefnu\u2019ch syniadau ac adeiladu dadl gydlynol, i nodi\u2019r offer cywir i gyflwyno\u2019ch neges, mae\u2019r cwrs hwn yn helpu i\u2019ch paratoi ar gyfer y cyfweliadau, cyfarfodydd neu gyflwyniadau hynny sydd ar ddod."}, {"text_idx": "#000011", "text": "Meistrolwch hanfodion marchnata digidol; dysgu hanfodion SEO, cynllunio strategaeth, a sut i adeiladu presenoldeb cryf ar y we i farchnata busnesau ar-lein. Neu archwiliwch sut i ddylunio apiau symudol hawdd eu defnyddio, creu cynnwys ar-lein gwych, neu ddysgu hanfodion dylunio graffig \u2013 yr holl sgiliau digidol gwerthfawr a all helpu\u2019ch CV i sefyll allan o\u2019r dorf."}, {"text_idx": "#000014", "text": "Pa bynnag gwrs a ddewiswch, gall datblygu eich sgiliau digidol, rhifedd a pharodrwydd gwaith eich helpu i symud ymlaen yn eich gyrfa \u2013 felly dechreuwch heddiw! I weld y rhestr lawn o gyrsiau, ewch i: wefan The Skills Toolkit."}, {"text_idx": "#000015", "text": "Neu os hoffech siarad a\u0302 rhywun am ba gwrs fyddai\u2019n addas i chi, gallwch gysylltu ag ymgynghorydd gyrfaoedd ar wefan y Gwasanaeth Gyrfa Cenedlaethol trwy\u2019r cyfryngau cymdeithasol, gwe-sgwrs a ffonio ar 0800 100 900."}, {"text_idx": "#000016", "text": "Mae'r 'Skills Toolkit' yn blatfform ar-lein sy'n rhoi mynediad i gyrsiau digidol, rhifedd a chyflogadwyedd o ansawdd uchel am ddim i helpu pobl i adeiladu eu sgiliau, symud ymlaen yn y gwaith a hybu rhagolygon swyddi."}, {"text_idx": "#000017", "text": "Gwasanaeth Gyrfa Cenedlaethol yn Lloegr sy'n darparu gwybodaeth, cyngor ac arweiniad i helpu pobl i wneud penderfyniadau ar ddysgu, hyfforddiant a gwaith."}, {"text_idx": "#000020", "text": "5 sgil trosglwyddadwy y mae cyflogwyr yn chwilio amdanynt"}, {"text_idx": "#000022", "text": "7 awgrym ar sut i fod yn barod am waith"}, {"text_idx": "#000023", "text": "Mae Steve McCall o\u2019r Adran Gwaith a Phensiynau (DWP) yn cynnig awgrymiadau ar sut i fod yn barod am waith, p'un ai i ..."}, {"text_idx": "#000025", "text": "Pedwar cam i ddod o hyd i waith\nCVs, ceisiadau am swyddi a chyfweliadau"}]